Høringsinstanser

|  |  |  |  |
| --- | --- | --- | --- |
| **Deres referanse**  | **Vår referanse** | **Saksbehandler** | **Dato** |
|  | 2024/446-4 | Toril Grøtte | 28.02.2024 |

# Høring - lokal forskrift om elevpermisjon i Midtre Gauldal kommune

Ny opplæringslov (lov om grunnskoleopplæringa og den videregåande opplæringa) ble vedtatt i juni 2023 og trer i kraft 01.08.2024

Den nye opplæringsloven krever at det skal fastsettes flere lokale forskrifter enn i dagens lov. Kommunen må ha hørt, vedtatt og kunngjort nye forskrifter etter ny opplæringslov innen 01.08.2024

Det er utarbeidet forslag til ny forskrift om elevpermisjon i Midtre Gauldal. Forskriften fastsettes med hjemmel i ny opplæringslov §2-2, 4 .ledd:

*Kommunen kan gi ein elev permisjon frå skolen dersom eleven får ei opplæring som samla sett er forsvarleg. Kommunen gir forskrift om permisjon frå skolen.*

Lovteksten i opplæringslovens §2-2, 4.ledd gir kun en generell hjemmel for å gi elever permisjon fra undervisningen der det er forsvarlig.

For å sikre så lik behandling som mulig ved alle skolene, er det i forslaget til lokale forskrifter konkretisert nærmere både lengde på permisjon og kriterier for å kunne få permisjon.

I dagens opplæringslov er det satt en øvre grense på permisjon i inntil 2uker. Dette er foreslått videreført i de lokale forskriftene. Videre er det foreslått perioder i skoleåret der det ikke gis permisjon. Dette av hensyn til elevens beste.

Hovedutvalg for helse, oppvekst og kultur vedtok 15.02.24 å sende forslaget til lokal forskrift om elevpermisjon ut på høring.

Høringsinstanser:

* Elevråd
* Ungdomsråd
* Foreldreutvalg
* Kommunalt FAU
* Berørte enheter
* Tillitsvalgte
* Samarbeidsutvalg

Høringsfristen er 01.05.2024. Saken skal til politisk behandling i hovedutvalg for helse, oppvekst og kultur 06.06.2024 og til endelig vedtak i kommunestyret 20.06.24

Høringsinnspill sendes Midtre Gauldal kommune, postmottak@mgk.no – merk høringen «sak 24/446 - Lokal forskrift om elevpermisjon i Midtre Gauldal»

Med hilsen

Toril Grøtte

Kommunalsjef oppvekst
Kommunedirektørens stab

*Dokumentet er elektronisk signert og sendes uten håndskreven signatur.*

Vedlegg:

|  |  |  |
| --- | --- | --- |
| 1 | Utkast\_lokal forskrift\_permisjoner\_fra 01.08.24\_korrigert |  |